«Το Δημοτικό Συμβούλιο Θεσσαλονίκης καταδικάζει απερίφραστα τη δολοφονία του Άλκη Καμπανού από εγκληματική συμμορία στις 1 Φεβρουαρίου 2022.

Καταδικάζουμε τη δράση εγκληματικών συμμοριών και την βία με οπαδικό μανδύα.

Εκφράζουμε την αμέριστη συμπαράσταση μας στην οικογένεια του αδικοχαμένου Άλκη.

Απαιτούμε την τιμωρία των ενόχων. Χρειάζεται άμεσα να αποδοθεί δικαιοσύνη για τα τραγικά συμβάντα, καθώς και άμεση λήψη μέτρων για την περαιτέρω ανάπτυξη του αθλητικού πνεύματος, τόσο μέσα στις εκπαιδευτικές δομές, όσο και στους αθλητικούς χώρους, προκειμένου να ενισχυθεί το αθλητικό ιδεώδες.

Το Δημοτικό Συμβούλιο Θεσσαλονίκης καλεί την πολιτεία να πάρει άμεσα μέτρα ενάντια στην αθλητική βία».